jkorsvik/nowiki_second_scrape_merged huggingface dataset:
Rangers (band)

Rangers er et rockeband fra Arendal
Rangers vant publikumsprisen på RaumaRock sommeren 2007. Bandet spiller publikumsvennlig og lett americana-influert rock. Musikkstilen er inspirert av 70- og 80-tallet, med helter som Led Zeppelin og Guns N' Roses i sidesynet. Bandet har ca. 50 spillerjobber i året og spilte bl.a. på festivalene Canal Street og Anal Festival i Arendal i 2008 og på Norway Rock Festival‎ i 2010.


== Plateinnspilling ==
Bandet spilte inn sitt første musikkalbum i 2008 på Grand Scene i Arendal, med Bård Torstensen fra Clawfinger som produsent.


== Medlemmer ==
Alan Always (Tore Knutsen) – vokal/gitar
Rex Bull (Nils Goderstad) – gitar og vokal
Wayne Shadow (Thomas Kværnbuen) – bassgitar
Whip Justice (Rune Eilertsen) – trommer


== Referanser ==


== Eksterne lenker ==
Rangers på MySpace
Konrad I av Württemberg

Konrad I var den første greven av Württemberg. Han hadde tilholdssted i slottet Württemberg. Han regjerte fra 1083-1110, og er først nevnt i 1081. Han blir regnet for å være stamfaren til Württembergdynastiet.


== Referanser ==
Engla-saken

Engla-saken var drapet på ei tiårig jente, Engla Juncosa Höglund, bosatt i Stjärnsund i Dalarna i Sverige. Ugjerningen fikk stor oppmerksomhet både innenfor og utenfor Sverige allerede i forbindelse med hennes forsvinning 5. april 2008. Over 200 personer engasjerte seg i letingen etter jenta, blant annet det svenske heimevernet, foreninger og andre frivillige. Uka som fulgte deltok flere hundretalls personer i søket (politi, hundeførere, heimevernet og flere hundre sivile) som ble organisert i skogene rundt Stjärnsund og opp mot Stenshyttan, samt i Torsåkersområdet, i skogene i Bodås og i Gammelstilla.
Svensk politi pågrep etter noen dager en 42 år gammel mann, Anders Eklund. Mannens bil ble ved en tilfeldighet fotografert av en privatperson i nærheten av stedet der jenta forsvant. 55 sekunder tidligere hadde Engla blitt fotografert syklende av samme fotograf. Da Politiet fikk kjennskap til bildene ble eieren av den avbildede bilen kontrollert og det fremkom at han tidligere var blitt dømt for voldtektsforsøk og seksuell tvang. Den 13. april 2008 meddelte Politiet at han hadde tilstått drapet på jenta og at han hadde vist Politiet hvor liket lå. Han tilsto også drapet på en kvinne i Falun i 2000.Rettssaken mot Eklund begynte 21. juli 2008.


== Referanser ==
Konrad II av Württemberg

Konrad II (ukjent fødselsdato, død 1143) var greve av Württemberg fra 1110 til sin død i 1143. Han var gift med Hadelwig. 
Konrads far er ukjent, men han man antar at han var av greveslekta Althausen-Veringer. Denne antagelsen kommer av den store likheten mellom våpenskjoldet til grevene av Württemberg og det til grevene av Veringen. Det antas dermed også at de to adelsslektene er i slekt. Konrads mor, Luitgard av Beutelsbach var søsteren av hans forgjenger Konrad I. 
Han kom til makten etter Konrad Is død. Konrad II sjenka landområder nær Göppingen til klosteret Blaubeuren den 12. mai 1110, og de skriftlige kildene som beskriver dette nevner ham som greve.Konrad II døde i 1143. 


== Referanser ==
Angie Malone

Angie Malone (født 27. mai 1965 i Glasgow) er en skotsk rullestolcurlingspiller. Hun representerer klubben The Peak. 
Hun har deltatt i seks VM, noe som har resultert i to gull, en sølv og en bronse. I 2005 vant hun også det åpne tsjekkiske mesterskapet i Praha (Czech Open). Nasjonalt har hun vært med og vinne British open fire å på rad fra 2003 til 2006. I 2006 og 2008 ble hun også skotsk mester. 
Storbritannia er representert samlet i OL og Paralympics, og Skottland stiller derfor ikke eget lag. Malone spilte i Paralympics i 2006 ener for Storbritannia, og fikk der sølv. Ved Paralympiske vinterleker 2014 var hun reserve, og det britiske laget fikk her bronse.
Malone ble i 2017 utnevnt til medlem (MBE) av Order of the British Empire.Hun er gift og har to barn. I 2008 fikk hun påvist brystkreft, og var ute av idretten i 6 måneder. 


== Resultater ==


== Referanser ==


== Eksterne lenker ==
(en) Angie Malone – Paralympic.org 
(en) Angie Malone – World Curling Federation 
Profil hos Scottish Disability Sport
Profil hos Champion Schools
Profil hos Paralympics 2014 Arkivert 19. mars 2014 hos Wayback Machine.
Ludvig I av Württemberg

Ludvig I (død 1158) var greve av Württemberg. Han regjerte fra 1143 til 1158.
Det blir antatt at Ludvig I var sønn av Konrad II og hans kone Hadelwig. Sammen med sin bror Emicho blir han nevnt som hoffmann hos kong Konrad III av Tyskland og keiser Fredrik, Barbarossa. Det antas at han var fogd for Denkendorfklosteret.


== Referanser ==
Ludvig II av Württemberg

Ludvig II (født ca. 1137, død 1181) var greve av Württemberg fra 1158 til 1181.
Han ble gift med Willibirg (1142–1179), datter av Hartmann III, greve av Kirchenberg.


== Referanser ==
Gobex

Gobex er en norsk leverandør av blant annet elektroniske poengsystemer for golfbaner. Gobex har kontor i Mandal og London.


== Produkter ==


=== GolfScore ===
GolfScore er et elektronisk poengsystem for golfspillere. For hvert hull bruker man et plastkort på hullets terminal for å registrere slagene.
Systemet brukes på disse golfbanene i Norge:

Aurskog Golfpark
Drøbak Golfklubb
Grini Golfklubb
Haugaland Golfklubb
Mandal Golfklubb
Utsikten Golfpark (tidl. Kvinesdal & Omegn Golfklubb)
Norsjø Golfklubb
Sandnes Golfklubb
Sola Golfklubb


== Eksterne lenker ==
Gobex AS
GolfScore
Hartmann av Württemberg

Hartmann (født 1160, død 1240) var greve av Württemberg fra 1181 til 1236. 


== Referanser ==
Ottersøya

Ottersøya er et tettsted i Nærøysund kommune i Trøndelag. Ottersøya ligger på øya Kvingra på østsida av Nærøysundet vis a vis Rørvik. Stedet ligger ca 2 km nord for Marøya. Selve tettstedet har 233 innbyggere per 1. januar 2022. Antall innbyggere i grunnkretsen er 359 pr. 1. januar 2021.


== Beliggenhet og kommunikasjon ==
Ottersøya ligger ca 5,5 km fra Rørvik via Ottersøyveien / F770, og 15 km fra Kolvereid (Fv770 østover). Fra Ottersøya går Eidshaugveien 16 km nordover til Eidshaug, som er fergested for  fergeforbindelsen Eidshaug - Gjerdinga, og Måneset. Fra Måneset går Månesveien videre nordover til den møter Fv 771 (15 km). Fv 771 går til Gravvik og Gutvik, der det går ferje over til Leka.
Ottersøya har bussforbindelse til Rørvik og Kolvereid.


== Samfunnsliv ==

På Ottersøya finnes bl.a. dagligvarehandel, post i butikk (Ottersøya har postnummer 7940), frisør og bensinstasjon.
Viktige arbeidsplasser på Ottersøya foruten handel og service er Nærøysund Kraftbetong A/S, Noprec - Containerservice Ottersøya og Mekon AS. På Ottersøya finnes en stor tørrdokk som eies av Moen SlippNærøysundet skole, som er en fulldelt  barneskole pluss SFO ligger på Ottersøya. Her ligger også Ottersøy barnehage, som er en fireavdelings barnehage.
På Ottersøya ligger Fjellvang grandahus, som er et forsamlingshus som brukes i forbindelse med ulike arrangementer som bryllup, konfirmasjoner banketter, konserter o.l. Fjellvang er et kjent danselokale i Ytre Namdal.
Nærøysund golfklubb har en 9 hulls golfbane på Ottersøya. Ottersøy båtforening har gjestehavn på Ottersøya.


== Historie ==

Ottersøya var et administrasjonssentrum i gamle Nærøy kommune (1838 – 1869).
Nordland postkontor kom i drift fra 1.1.1805 på Terråk i Bindalen. Det ble flyttet til Ottersøy ved Nærøysundet i 1850. Dampskipsanløpet var ved Nord-Krogø omkring 2 nautiske mil nord for Ottersøy.
Nordland postkontoret ble lagt ned i 1866, og dets funksjoner overført tiI Namsos  postkontor, samtidig som Nærø i Namdal poståpneri kom i virksomhet fra 22.8.1866. Poståpneriet lå på dampskipsanløpet på Rørvik. Navnet ble endret til Rørvik poståpneri i 1891 og Rørvik postkontor fra 1917.  
Ottersøy poståpneri kom i drift fra 1.4.1928, og ble overført til post i butikk i 2009. Ottersøya har postnummer 7940.
Før Nærøysundbrua ble åpnet i 1981 var Ottersøya fergested for fergesambandet Ottersøya – Rørvik.


== Referanser ==
Harald Edelstam

Gustaf Harald Edelstam (født 17. mars 1913 i Stockholm, død 16. april 1989) var en svensk diplomat. Edelstam er særlig kjent for å ha reddet livet til et stort antall opposisjonelle etter militærkuppet i Chile i 1973. 
I begynnelsen av sin diplomatiske karrière under andre verdenskrig var han stasjonert i Norge. Han fungerte som medhjelper for Hjemmefronten og fikk av Hjemmefronten tilnavnet «Den svarte nelliken» for sin innsats med å redde opposisjonelle fra naziregimet. 
El clavel negro (Den svarte nelliken) er også tittelen på en spillefilm som omhandler Edelstams innsats under og etter militærkuppet i Chile.  Han fremstilles også av Mikael Persbrandt i en viktig rolle i den finske tv-serien Usynlege heltar (Invisible Heroes).


== Referanser ==


== Eksterne lenker ==
(en) Offisielt nettsted 
(en) Harald Edelstam – kategori av bilder, video eller lyd på Commons 
Aftonbladet: Reddet – av den svenske rebellen
Harald Edelstam-stiftelsens hjemmeside Arkivert 11. august 2019 hos Wayback Machine.
Dokumentar om Edelstam fra Sveriges Radio
IMDB-side for "The Black Pimpernel"
Sue Barker

Susan «Sue» Barker (født 19. april 1956 i Paignton i Devon) er en britisk tennisspiller.
Barker vant én Grand Slam-turnering i sin tenniskarriere – i 1976 vant hun finalen i French Open over tsjekkiske Renata Tomanova 6-2, 0-6, 6-2. 
Barker ble i 2021 forfremmet til kommandør (CBE) av Order of the British Empire for innsats for idrett, kringkasting og veldedighet.


== Grand Slam-titler ==
 French Open:
Single damer – 1976 (hun beseiret Renata Tomanova med 6-2, 0-6, 6-2 i finalen)


== Referanser ==


== Eksterne lenker ==
(en) Sue Barker – kategori av bilder, video eller lyd på Commons 
(en) Sue Barker på Internet Movie Database 
(en) Sue Barker hos The Movie Database 
(en) Sue Barker – WTA Tennis 
(en) Sue Barker – ITF Tennis 
(en) Sue Barker – FedCup
Ken Dickson

Ken Dickson (født 1. juli 1946, død 15. februar 2013) var en skotsk rullestolcurlingspiller. Han representerte Borders Wheelchair Curling Club, og var visepresident i klubben.
Dickson satt i rullestol på grunn av multippel sklerose, en diagnose han fikk i 1995. Han måtte begynne med rullestol i 1997, og prøvde rullestolcurling første gang våren 2001, i The Borders Ice Rink i byen Kelso. Han spilte i to VM for Skottland, noe som har resultert i to gull. Under VM i 2002 spilte han for England.
Storbritannia er representert samlet i OL og Paralympics, og Skottland stilte derfor ikke eget lag. Dickson var i Paralympics i 2006 reserve for Storbritannia, og fikk der sølv.


== Resultater ==


== Referanser ==


== Eksterne lenker ==
Profil hos WCF
Mettingen

Mettingen er en tysk landsby lokalisert nordvest i bundesland Nordrhein-Westfalen. Landsbyen har 12 259 innbyggere.


== Bilder ==

		
		


== Eksterne lenker ==
(de) Offisielt nettsted 
(en) Mettingen – kategori av bilder, video eller lyd på Commons 
(en) Mettingen – galleri av bilder, video eller lyd på Commons
Vietnams riksvåpen

Vietnams riksvåpen tar utgangspunkt i det vietnamesiske kommunistpartiets emblem, med en gul femtakket stjerne på rød bakgrunn, slik det også er i nasjonalflagget. Tannhjulet symboliserer arbeiderne  og et kornaks symboliserer bondebefolkningen. Riksvåpenet ble vedtatt som Nord-Vietnams riksvåpen 30. desember 1955, og ble riksvåpen for hele Vietnam etter sammenslåingen 2. juli 1976.


== Se også ==
Vietnams flagg
Vietnams historie
Rabbit-Proof Fence

Rabbit-Proof Fence er en australsk dramafilm fra 2002 om aboriginene regissert av Phillip Noyce. Filmen er basert på boken Follow the Rabbit-Proof Fence av Doris Pilkington Garimara. Det er en sann historie som angikk forfatterens mor, i tillegg til to andre mindreårige aboriginjenter av blandet rase, som flyktet fra Moore River Native Settlement, nord for Perth, for å gjenforenes med sine familier, etter å ha blitt plassert der i 1931.


== Handling ==
Filmen er basert på historiske hendelser, og omhandler 3 jenter: Molly (14 år), Gracie (10 år) og Daisy (8 år). De blir tatt av myndighetene som en del av et program for rasehygiene. De blir tatt fra moren og sendt til et barnehjem for aboriginer, og får ikke lov til å se familien. De rømmer fra barnehjemmet, og filmen er i hovedsak sentrert rundt den lange marsjen hjem, langs det såkalte «Rabbit-proof fence» som går gjennom den australske ødemarken.


== Medvirkende ==
Everlyn Sampi i rollen som Molly Craig
Tianna Sansbury i rollen som Daisy Burungu
Laura Monaghan i rollen som Gracie Fields
Kenneth Branagh i rollen som A. O. Neville
David Gulpilil i rollen som Moodoo
Deborah Mailman i rollen som Maloo


== Eksterne lenker ==
(en) Rabbit-Proof Fence på Internet Movie Database 
(no) Rabbit-Proof Fence hos Filmfront 
(no) Rabbit-Proof Fence på NRK TV 
(da) Rabbit-Proof Fence i Danmark Nationale Filminstitut 
(fr) Rabbit-Proof Fence på Allociné 
(nl) Rabbit-Proof Fence på MovieMeter 
(en) Rabbit-Proof Fence på AllMovie 
(en) Rabbit-Proof Fence på Turner Classic Movies 
(en) Rabbit-Proof Fence på Rotten Tomatoes 
(en) Rabbit-Proof Fence på Metacritic 
(no)  Rabbit-Proof Fence hos Filmweb
Målesylinder

En målesylinder blir brukt til å måle volum av væsker. På siden av sylinderen er det merket av en skala som blir brukt når volumet skal leses av. Målesylindere finnes i størrelser fra noen få milliliter til flere liter.  
For mer nøyaktige volummål må en bruke pipetter eller byretter. 


== Eksterne lenker ==
(en) Graduated cylinders – kategori av bilder, video eller lyd på Commons 
(en) Graduated cylinder – galleri av bilder, video eller lyd på Commons
2002 AA29

Asteroide 2002 AA29 (eller 2002 AA29) er en nærjordsasteroide oppdaget januar 2002 av LINEAR. Asteroiden følger en «hesteskoformet» bane som gjør at den kommer nær jorden hvert 95. år som den følger jordbanen rundt sola og vil, i nesten 600 år, se ut til å gå i bane rundt planeten. Den måler 60 meter på tvers.
8. januar 2003 var asteroiden omtrent 5,9 mill. km unna jorda, det nærmeste på de neste hundre åra.
Richard Gott og Edward Belbruno fra Princetonuniversitet har spekulert på om 2002 AA29 kan ha blitt dannet sammen med jorda og Theia. Dette er den teoretiske planeten som ifølge den foreslåtte kjempenedslagsteorien kolliderte med jorda tidlig i historien til solsystemet.
Banen til asteroiden gjør det relativt lett å bringe tilbake steinprøver til jorda for analyse.


== Eksterne lenker ==
MPEC 2003-A17 (engelsk)
Den koorbitale asteroiden til jorda: 2002 AA29 Arkivert 4. mai 2016 hos Wayback Machine. (engelsk)
Fresvikbreen

Fresvikbreen er en isbre på sørsiden av Sognefjorden i Vik kommune i Vestland. Den ligger mellom Seljadalen i vest og Storedalen i øst, som fører ned mot bygda Fresvik. Rundt isbreen finnes flere fangstanlegg for rein. Mot øst går breen over i et dramatisk landskap ned mot Huldabotn, og smeltevann fra breen danner den vakre Huldafossen. Isbreen er også den eneste som ligger i et verdensarvområde i Norge. Isbreen ligger isolert til, og krever flere timers vandring før en når brekanten. Breen er en del av Nærøyfjorden landskapsvernområde.
Breen har et areal på 15 km² og et toppunkt på 1642 meter over havet, laveste punkt ligger på ca. 1250 meter over havet. Fresvikbreen er den 23. største isbreen på det norske fastlandet. 


== Fotnoter ==


== Referanser ==


== Se også ==
Norges isbreer
Statens spesiallærerhøgskole

Statens spesiallærerhøgskole var en høgskole for spesialpedagogikk. Skolen ble etablert i Bærum i 1961 som Statens spesiallærerskole; og er siden 1990 tilknyttet Universitetet i Oslo som Institutt for spesialpedagogikk.
Før etableringen fantes noen etterutdanningstilbud ved enkelte lærerskoler. Skolen tilbød fra starten et toårig videreutdanningstilbud for lærere. Fra 1976 ble studiene utvidet med hovedfag i spesialpedagogikk. 
Skolens første rektor var Hans Jørgen Gjessing.


== Eksterne lenker ==
isp.uio.no: Om instituttet, historie
Alex Harvey (langrennsløper)

Alex Harvey (født 7. september 1988 i Saint-Ferréol) er en canadisk tidligere langrennsløper som representerer skiklubben Nordique Mont St. Anne.
Han er sønn av den tidligere langrennsløperen Pierre Harvey.


== Karriere ==
Harvey debuterte i verdenscupen i sesongen 2007/08 med en 46.-plass på 15 km klassisk i Otepää.
I sitt fjerde renn tok han verdenscuppoeng med en 30.-plass på sprint klassisk i Vancouver i sesongen 2008/09. I samme verdenscuprunde satte han en ny personlig bestenotering i verdenscupsammenheng, en 12.-plass på 30 km dobbel jaktstart. Han deltok også på sprintstafetten på samme sted sammen med makkeren George Grey, og de tok tredjeplass.
Harvey deltok i sitt første mesterskap i VM i Liberec i 2009, og han var ankermann på det canadiske laget som tok femteplass på stafetten. De andre på laget var Devon Kershaw, George Grey og Ivan Babikov. Hans beste individuelle resultat i mesterskapet var en 22.-plass på 30 km dobbel jaktstart, men han tok også 28.-plass på sprint fristil og 36.-plass på 15 km klassisk.
På 50 km klassisk, fellesstart i Trondheim fikk han sin første pallplassering i verdenscupen, en tredjeplass bak finske Sami Jauhojärvi og tyske Tobias Angerer. Harvey tok en tidlig ledelse i løpet, men han ble hentet inn av en liten gruppe løpere. Han tok tredjeplassen etter å ha vunnet et spurtoppgjør mot russiske Maksim Vylegzjanin, og i mål var han 33,2 sekunder bak vinneren Jauhojärvi.I verdenscupfinalen i Sverige i 2009 tok han 30.-plass på sprint klassisk og to åttendeplasser på prologen og dobbel jaktstart. Han hadde femte beste tid på siste etappe og ble nummer seks sammenlagt.
I ski-VM Oslo 2011 tok Harvey sammen med makkeren Devon Kershaw VM-gull i lagsprint. Dette var det første VM-gullet til Canada noensinne. Harvey bemerket seg også i mesterskapet ved et voldsomt rykk mot slutten av 30 km jaktstart med stilbytte, men det holdt ikke inn.
Han vant prologen over 3,75 km fristil i verdenscupfinalen i Falun 16. mars 2012.
I VM 2015 i Falun tok Harvey sølv på sprint klassisk, bare slått av Petter Northug.
I VM 2017 i Lahtis tok han gull på femmila. Med tiden 1:46:28.9 ble dette også tidenes raskeste femmil.Harvey la opp etter sesongen 2018/2019. Han avsluttet karrieren på hjemmebane i Québec ved å bli nummer 2 på både 15 km klassisk fellesstart og 15 km fristil jaktstart, begge dagene rett bak Johannes Høsflot Klæbo.


=== Sammenlagtplasseringer i verdenscupen ===


== Referanser ==


== Eksterne lenker ==
(fr) Offisielt nettsted 
(en) Alex Harvey (skier) – kategori av bilder, video eller lyd på Commons 
(de) Alex Harvey – Munzinger Sportsarchiv 
(en) Alex Harvey – Olympics.com 
(en) Alex Harvey – Olympic.org 
(en) Alex Harvey – Olympedia 
(en) Alex Harvey – Sports-Reference (OL-resultater – arkivert) 
(en) Alex Harvey – Canadian Olympic Committee 
(en) Alex Harvey – FIS (langrenn)
DMX512-A

DMX512-A er en RS-485 basert kommunikasjonsprotokoll som brukes innen scenebelysning til lysstyring av dimmere, intelligent belysning (såkalte «moving heads»), skannere og annet utstyr som styres fra et lysbord.


== Historie ==
DMX512-protokollen ble først laget av USITT i 1986 som en felles standard innen lysindustrien, og har gjennomgått flere endringer. I dag brukes DMX512-A-protokollen fra 1990. Tidligere DMX-produkter har i noen tilfeller et problemer med å fungere sammen med nyere DMX-utstyr.
DMX512 erstattet raskt den gamle 0-10V-standarden for dimmere. 


== Protokollen ==
Et DMX-univers kan ha 512 kanaler, hver kanal kan ha en verdi fra 0-255. 
I større applikasjoner med mange intelligente lyskastere og dimmere, trengs det ofte flere DMX-universer. Det er ofte 2048 DMX-kanaler (4 universer) på mange avanserte lysbord i dag og flere går opp til 16 DMX-universer eller flere. Her brukes ofte Art-Net som er en protokoll som frakter DMX-signal over et vanlig LAN-nettverk.


== Kobling ==
DMX512-utstyr er spesifisert med en 5 pins XLR-kontakt. Men man ser en økende trend til bruk av 3 pins XLR-kontakter, hovedsakelig på grunn av prisen og man kan ofte bruke høykvalitets mikrofonkabel til kortere kabelstrekk. Dette selv om at USITT ikke anerkjenner bruk av annen kontakt enn 5 pins XLR.
Pin 1: Jord (Common)
Pin 2: Data 1- (Primær)
Pin 3: Data 1+ (Primær)
Pin 4: Data 2- (Sekundær)
Pin 5: Data 2+ (Sekundær)Pin 4 og 5 er i mange tilfeller ikke i bruk, og få produkter tar i bruk det sekundære dataparet.


== Eksterne lenker ==
USITT DMX512
Ujjal's DMX512 details
Hostvedt

Hostvedt, bygd i Ytre Sandsvær beliggende ca. 13 km sør for Kongsberg by i Lågendalen. Hostvedt – gårdene har gitt navn til hele bygda. Navnet stammer trolig fra vikingtiden, og kan komme av mannsnavnet Håvard og betyr noe sånt som Håvards gård, eller det gammelnorske hustveit som betyr 'gård med hus'.
Tidligere egen postadresse (3642 Hostveit) mellom Skollenborg og Efteløt. Gjennom grenda renner Numedalslågen. Dalbunnen beliggende ca. 70 meter over havet, omkringliggende åser mellom 400 og 600 meter over havet. Rv 40 krysser Numedalslågen over Volden bru, fra tidligere gammelt fergested. Bygdeborg i Hvamb fra folkevandringstiden.  Øyenlågen, en delvis avsnøret meander fra hovedvassdraget med stort biologisk mangfold, bla. fugler og insekter. Våtmarksområder i tilknytning med årlige oversvømmelser. I dag byggevarehandel, sagbruk og barnehage. Gårdsdrift med vesentlig korn- og gressproduksjon, dessuten poteter, gulrøtter og bær. Jordbruksproduksjon i hovedsak knyttet til områder under marin grense. Dype leiravsetninger, samt elveavsetninger i form av sand. Lokalklima påvirket av relativt nær beliggenhet til Oslofjorden, med temperaturer ofte svingende omkring 0 grader vinterstid. Kuldeepisoder med temperaturer ned mot -35 grader. Oftest skiføre fra januar til mars, desember til april i høyereliggende strøk. Somre varme med høye maksimumstemperaturer og lite nedbør. Oslofeltet fra nordøst mot sørvest med vekslende kalkfjell og granitter. Interessante geologiske og biologiske forekomster i tilknytning.
Karakterstykke

Karakterstykke er liedens instrumentale motstykke, som oftest for piano, eventuelt et soloinstrument og klaver. Stykkene hadde gjerne en beskrivende tittel, men inneholder ikke tekst.


== Historikk ==
I romantikken ble det svært populært med klaverstykker som bestod av bare én sats. Det hadde nok en sammenheng med av det var stort marked for slike stykker, for de kunne blitt framført hjemme hos høyerestående borgere. Slike stykker ble ofte brukt til å lære, spesielt unge piker, å spille piano. Men like viktig var det nok at disse småstykkene egnet seg godt til å uttrykke stemningene, og følelsene som komponistene var opptatt av i romantikken.


== Titler ==
Stykkene kunne ofte få titler som beskrev det utenommusikalske. Eksempler på navn er Draum, Skogsstillhet eller Sommerfugl (Grieg), og liknende. Men også mer generelle navn som Nocturne, Intermezzo, Preludium, Impromptu og Masurka. Disse beskrev gjerne formen, eller stilen til stykket.
Slike titler ble ofte gitt av komponistene selv, men også av utgiverne, for å tjene mer penger.


== Komponister ==
De fleste komponistene i romantikken skrev slike stykker. Man kan nevne bla. Chopin, Schubert, Schumann, Grieg, Brahms, Liszt og Mendelssohn.


== Kilder ==
(no) Karakterstykke i Store norske leksikon
Skovorodino

Skovorodino (russisk: Сковородино) er en by i Amur oblast i Russland. Den ligger ved elva Bolsjoj Nevers øvre løp, rundt 480 km nordvest for Blagovesjtsjensk. Innbyggertall:  10 100 (est. 2005), 10 566 (folketelling 2002), 13 824 (folketelling 1989).
Skovorodino ble grunnlagt i 1908 som bosetningen Zmeinyj (russisk: Змеи́ный) under byggingen av den transsibirske jernbanen. Navnet ble senere endret til Never-I (russisk: Невер-I) etter elva byen ligger ved, og i 1911 ble navnet endret til Rukhlovo (russisk: Рухлово). Den fikk innvilget bystatus i 1927. I 1938 ble byens navn igjen endret, denne gang til Skovorodino, til ære for A. N. Skovorodin (1890–1920), formann for et lokalt sovjet, som ble drept her.
Den historisk viktige landsbyen Albazino ligger i dette området.


== Eksterne lenker ==
Offisielt nettsted 
(en) Skovorodino – kategori av bilder, video eller lyd på Commons